Struktureret, mobil og omstillingsparat regnskabsmedarbejder (m/k) søges! | Alletiders Regnskab & Bogføring
Har du mod på et afvekslende job hvor du en del af tiden arbejder direkte ude hos vores kunder og andre dage hjemme på kontoret? Hvis ja, så er du måske den vi søger!
Du kommer til selvstændigt at varetage en række bogholderi- og regnskabsfunktioner for vores kunder i og omkring Aarhus. Du kommer typisk til at arbejde med bogføring, afstemninger, periodiseringer, rapporteringer, debitor/rykkerprocedurer, indberetninger, moms og lønadministration i systemer som NAV, E-conomic, C5 samt AS400.
I alle opgaver skal du have fokus på høj kvalitet og stor udnyttelse af de forskellige administrations-systemer.
Du skal være indstillet på konstant udvikling og forandring, som eksempelvis digital bilagsgenkendelse og automatisk bankafstemning med videre. Arbejdstiden kan indrettes mellem 30 og 37 timer ugentligt.
Erfaring med moderne bogholderi, lønadministration, samt månedregnskaber og rapporteringer
Rutineret IT bruger (fakturering, bogføring, budgetter mv.)
Kendskab til relevante moms- og beskatningsregler
Kendskab til indholdet i et regnskab, og hvilket materiale der skal afleveres til en revisor
Flair for anvendelse af den seneste nye teknologi
Systemstærk − Gerne erfaring fra NAV, E-conomic, C5, AS400, herunder erfaring med Excel
God til at kommunikere og skabe relationer i samarbejde med forskellige mennesker.
Kender værdien af at være en god kollega og bidrage socialt i forskellige teams.
Struktureret og fleksibel anlagt.
Fagligt nysgerrig og opsøgende i forhold til at erhverve ny viden og kompetencer.
Tager ejerskab og ansvar for opgaverne fra start til slut.
Du har kørekort og kan selv ligge bil til.
Alletiders Regnskab & Bogføring tilbyder dig
Et særdeles afvekslende og selvstændigt job indenfor regnskabsadministration, rapportering og bogholderi i en mindre virksomhed der igennem de seneste 10 år har opbygget en bred kundeportefølje og derfor nu søger egne medarbejdere for at kunne imødegå vores kunders efterspørgelse og ønsker til fremtiden. Du kan altså blive en del af “vores nye rejse” og selv være med til at forme din hverdag på jobbet fremadrettet. Samarbejdsformen er ganske uformel hele vejen rundt, og du får stor indflydelse på og ansvar for egne opgaver – såvel i det daglige – som på længere sigt. Vi tilbyder den rette kandidat en god løn ifht. kvalifikationer.
Send din ansøgning og dit CV til Line Rostgaard på line@alletidersregnskab.dk allerede nu og fortæl os, hvem du er, hvad du står for, og hvorfor det netop er dig, der skal være vores nye regnskabsmedarbejder. Vi indkalder til samtaler løbende, og tiltrædelse vil ske snarest muligt, – men vi er klar til at vente på den rette.
Har du spørgsmål til ovenstående, er du velkommen til at kontakte Line på tlf. 6045 1775
/Line Rostgaard
JobannonceNyt Job